|  |  |
| --- | --- |
|  | **OSNOVNA ŠOLA ANTONA BEZENŠKA FRANKOLOVO****Frankolovo 11, 3213 Frankolovo**telefon: 03/780 16 50e- naslov: info@os-frankolovo.sisplet: <http://www.os-frankolovo.si> |

**PODALJŠANO BIVANJE**



Podaljšano bivanje je oblika vzgojno-izobraževalnega procesa organiziranega v okviru razširjenega programa osnovne šole. Določeno je z letnim delovnim načrtom, učnimi cilji in nalogami. V oddelke podaljšanega bivanja se vključujejo učenci prostovoljno na osnovi prijav v okviru pravil, ki jih določi šola.

**HIŠNI RED podaljšanega bivanja in POMEMBNE INFORMACIJE:**

* Pravilo NEDOTIKANJA.
* Iz organizacijskih razlogov se je potrebno držati ure odhoda, navedene na prijavnici, oz. naprošamo vas, da pravočasno prihajate po svojega otroka.
* Zaradi varnosti otroka in odgovornosti šole lahko učitelji dovolijo predčasni odhod otroka iz šole samo s predhodnim pisnim obvestilom staršev.
* Enako velja za interesne dejavnosti. Vsaka sprememba bo veljavna le z vašim pisnim dovoljenjem.
* Šola je zaklenjena. Starše naprošamo, da pozvonite pred vhodnimi vrati, kjer vas bo sprejel informator (po 14.20 učitelj podaljšanega bivanja) in pripeljal vašega otroka. V šolo ne vstopate.
* Učitelj bo upošteval s kom in kdaj bo vaš otrok odhajal iz podaljšanega bivanja (pooblastila), kot ste navedli na prijavnici podaljšanega bivanja.
* Pri pouku podaljšanega bivanja učenci uporabljajo šolske potrebščine, ki jih imajo v dopoldanskem času, zvezek za podaljšano bivanje, škarje, lepilo in barvice.
* V šolo naj otroci ne nosijo dragocenih stvari (nalivniki, nakit, denar, igrače …), saj učitelji zanje ne prevzemamo odgovornosti.
* Namerno poškodovana ali uničena šolska/učenčeva lastnina se ustrezno nadomesti ali plača.
* Podaljšano bivanje ne more v celoti nadomestiti domačega dela (zaradi obiskovanje interesnih dejavnosti v času PB), zato  boste morali  vsak dan z otrokom pregledati in po potrebi dopolniti domače naloge.

Učitelji podaljšanega bivanja